Νικολά Φρομάν
Ο **Νικολά Φρομάν** (γαλλικά: *Nicolas Froment*, Ουζέ, περ. 1427 - Αβινιόν, περ. 1483) είναι Γάλλος ζωγράφος και προσωπογράφος, το έργο του οποίου εντάσσεται στο ρεύμα της Βορειοευρωπαϊκής Αναγέννησης. Από κοινού με τον Ανγκεράν Καρτόν (1412-1466) είναι υπεύθυνος για την εισαγωγή του φλαμανδικού νατουραλισμού στη γαλλική ζωγραφική.

Βιογραφικά στοιχεία
-------------------

«Τρίπτυχο της Ανάστασης του Λαζάρου», κεντρικό τμήμα, 1461, Πινακοθήκη Ουφίτσι, Φλωρεντία, Ιταλία.
Διέμενε πιθανώς στην Ουζέ (Uzès) μεταξύ των ετών 1461 και 1467. Κατόπιν εγκαστάθηκε στην Αβινιόν όπου και έθεσε τον εαυτό του στις υπηρεσίες του Ρενέ του Ανζού (1409-1480).

Εκτός από ρετάμπλ και τοιχογραφίες, ο Φρομάν καταπιάστηκε επίσης με μικρογραφίες και τη σκηνογραφία. Το πρώιμο έργο του φέρει χαρακτηριστικά του ολλανδικού ρεαλισμού. Ωστόσο η σκληρότητα και το γκροτέσκο της τεχνοτροπίας του μαρτυρούν επιρροή από την ισπανική τέχνη της εποχής. Παρά την τραχύτητα του έργου του και το αδέξιο σχέδιο, το έργο του καλλιτέχνη εκτιμήθηκε για την πρωτοτυπία του και εισήγαγε το συχνά μακάβριο φλαμανδικό στυλ στη γαλλική τέχνη, όπως φαίνεται στο *«Τρίπτυχο της Ανάστασης του Λαζάρου»* (1461, Πινακοθήκη Ουφίτσι, Φλωρεντία). Το *«Τρίπτυχο της Καιόμενης Βάτου»* (1475-76, Καθεδρικός Ναός του Αγίου Σωτήρος, Αιξ-αν-Προβάνς), όπου προσαρμόζει τη φλαμανδική τεχνοτροπία στους μύθους και το τοπίο της Προβηγκίας, είναι ίσως το επιφανέστερο έργο του καλλιτέχνη. Ακόμη ασχολήθηκε με τη δημιουργία πορτραίτων, δύο από τα οποία σχεδιάστηκαν μεταξύ των ετών 1476 και 1479 και σήμερα φιλοξενούνται στο Λούβρο: το δίπτυχο πορτραίτο του Ρενέ Α', Δούκα του Ανζού, και της Ζαν ντε Λαβάλ.

Ενδεικτική εργογραφία
---------------------

* «Τρίπτυχο της Ανάστασης του Λαζάρου», 1461, Πινακοθήκη Ουφίτσι, Φλωρεντία, Ιταλία.
* «Δίπτυχο Matheron», 1476-79, Μουσείο του Λούβρου, Παρίσι, Γαλλία.
* «Τρίπτυχο της Καιόμενης Βάτου», 1475-76, Καθεδρικός Ναός του Αγίου Σωτήρος, Αιξ-αν-Προβάνς, Γαλλία.

Δείτε επίσης
------------

* Αναγεννησιακή τέχνη στη Γαλλία
* Αναγέννηση στη Βόρεια Ευρώπη

Παραπομπές
----------

1. 1 2 3  Froment, Nicolas, βιογραφία του καλλιτέχνη στην Web Gallery of Art.
2. 1 2 3 4 5  Stukenbrock, Christiane & Topper, Barbara (2011), σελ. 352.
3. ↑  Froment, Nicolas Αρχειοθετήθηκε 2012-11-28 στο Wayback Machine. βιογραφία του καλλιτέχνη στον ιστότοπο Terminartors.com.
4. ↑  Froment, Nicolas, βιογραφία του καλλιτέχνη στον επίσημο ιστότοπο της Πινακοθήκης Ουφίτσι.

Βιβλιογραφία
------------

* (Γαλλικά) Stukenbrock, Christiane & Topper, Barbara (2011). *«1000 Chefs-d'oeuvre de la Peinture»*, Πότσδαμ: h.f.ullmann, ISBN 978-3-833-16112-4.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νικολά Φρομάν** |

* Froment, Nicolas, κατάλογος έργων σε διάφορα μουσεία ανά τον κόσμο.
* Froment, Nicolas, κατάλογος έργων στην Web Gallery of Art.
* Froment, Nicolas[*νεκρός σύνδεσμος*], παρουσίαση έργων στον ιστότοπο Terminartors.com.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 7660228
* **Europeana**: agent/base/12772
* LCCN: nb2007021318
* ISNI: 0000 0000 3729 2984
* GND: 11870334X
* SUDOC: 101878184
* BNF: cb14974273f (data)
* ULAN: 500028872
* RKD: 29621

 |

 |